Diari Oficial de la Generalitat Valenciana


Sumari del DOGV 4735, del 20-04-2004 (2004/3218)

Informació pública de la fixació de criteris per al reembors, per compte de l'urbanitzador, de les despeses justificades de redacció d'alternatives, projectes o estudis útils per a l'execució de programes d'actuació al municipi.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4735

Data del DOGV
:   20-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3218


Organisme emissor
:   Ajuntament d'Ibi

Tipus de document
:   Anunci

Informació pública de la fixació de criteris per al reembors, per compte de l'urbanitzador, de les despeses justificades de redacció d'alternatives, projectes o estudis útils per a l'execució de programes d'actuació al municipi. [2004/Q3218]
  
El Ple de l'Ajuntament, en la sessió ordinària que va tindre lloc el dia 1 de març de 2004, va adoptar el següent acord que es fa públic perquè se'n prenga coneixement general:
  
«Punt 3.4. Fixació de criteris per al reembors, per compte de l'urbanitzador, de les despeses justificades de redacció d'alternatives, projectes o estudis útils per a l'execució de programes d'actuació al municipi d'Ibi.
  
Es coneix la proposta d'acord subscrita pel tinent d'alcalde delegat José Mauricio Campoy Sánchez, de data 26 de febrer de 2004, en què s'expressa que d'acord amb el que disposa l'article 47.5 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i davant de la problemàtica plantejada en els casos d'adjudicació d'una alternativa tècnica a un agent urbanitzador distint del que va promoure, amb el tema del reembors de les despeses de redacció d'aquelles, a causa del fet dels dubtes que planteja, segons el punt de vista de cada implicat, el muntant dels honoraris i els conceptes que cal reintegrar.
  
Vist el dictamen emés per la Comissió Informativa d'Urbanisme, Obres i Servicis Públics.
  
.../...
  
El Ple de l'Ajuntament, per unanimitat dels 21 membres que componen la corporació, acorda:
  
Primer. Establir que les alternatives tècniques que es presenten per a la programació urbanística al municipi d'Ibi, sense perjuí dels honoraris satisfets pel proponent amb la redacció de programes, estudis i projectes corresponents, als efectes del reembors d'estes despeses, establit en l'article 47.5 de la Llei Reguladora de l'Activitat Urbanística, l'ajuntament, dins de les facultats modificatives que la pròpia norma li atorga, computarà estes despeses, en funció de les que com a honoraris tècnics i jurídics mínims orientatius tinguen establides en cada moment els col·legis oficials d'arquitectes i advocats o altres col·legis professionals que hagen redactat l'alternativa tècnica respectivament, de l'àmbit territorial de la Comunitat Valenciana. És a dir, es garantirà el reembors per l'import que com a mínim per a cada cas tenen establits els col·legis, i així es farà constar en la resolució adjudicadora del programa.
  
Segon. Publicar el present acord en el Diari Oficial de la Generalitat Valenciana, al tauler d'anuncis de l'ajuntament i en un diari d'informació general editat a la Comunitat Valenciana.
  
Tercer. A partir del sendemà de la publicació en el Diari Oficial de la Generalitat Valenciana, durant el termini de 10 dies es podran formular totes les al·legacions que s'estimen oportunes contra el present acord. Si no es presenten al·legacions en el termini indicat, s'entendrà aprovat definitivament».
  
.../...
  
Cosa que es comunica als efectes oportuns.